10 Μαρτίου 2025

Εδραίωση της θέσης των brands LOCTITE, Pattex, Pritt και Ariasana.

Ο Albert Lipperheide οδηγεί την ανάπτυξη στις αγορές Consumer & Craftsmen των Henkel Adhesive Technologies

Μιλάνο - Ο Albert Lipperheide είναι ο νέος Γενικός Διευθυντής του business unit Consumer & Craftsmen του τμήματος Henkel Adhesive Technologies για την Ιταλία και την Ελλάδα. Ο Albert κατέχει επιτυχημένη διεθνή εμπειρία στον κόσμο των συγκολλητικών και σφραγιστικών υλικών και θα υποστηρίξει την εδραίωση των LOCTITE, Pattex, Pritt και Ariasana, σε κορυφαία brands, διευρύνοντας την πελατειακή βάση και τις ευκαιρίες χρήσης των προϊόντων.

Γεννημένος στην Ισπανία, ο Lipperheide εργάζεται στη Henkel για περισσότερα από 20 χρόνια. Η πορεία της καριέρας του, η οποία ξεκίνησε στη Βαρκελώνη στο τμήμα μάρκετινγκ, τον οδήγησε σε ρόλους αυξανόμενης ευθύνης στο τμήμα συγκολλητικών τεχνολογιών, ενώ εργάστηκε και στις πωλήσεις. Το 2021 μετακόμισε στη Χιλή ως Γενικός Διευθυντής του τμήματος, επιταχύνοντας την ανάπτυξή του, στο ιδιαίτερα δυναμικό περιβάλλον της Λατινικής Αμερικής. Στις αρχές του τρέχοντος έτους, επέστρεψε στην Ευρώπη για να ηγηθεί στο business unit Consumer & Craftsmen στην Ιταλία και την Ελλάδα.

*«Είμαι πολύ χαρούμενος για το νέο ρόλο που μου ανέθεσε η Henkel. Τα brands μας είναι ευρέως γνωστά και εκτιμώνται από τους καταναλωτές και τους τεχνίτες. Θέλουμε να τα αναπτύξουμε, βρίσκοντας νέες ευκαιρίες χρήσης τους που ενισχύουν την καινοτομία και τη βιωσιμότητά τους. Χάρη στα προϊόντα μας, οι καταναλωτές έχουν τη δυνατότητα να δώσουν στα αντικείμενά τους μια δεύτερη ζωή και αυτό είναι μια ολοένα και αυξανόμενη προοπτική που προσανατολίζεται όλο και περισσότερο στην επαναχρησιμοποίηση και την ανακύκλωση», σχολίασε ο Albert Lipperheide.*

Μεταξύ των στόχων του Lipperheide και της ομάδας του είναι, επίσης, η περαιτέρω ανάπτυξη των σχέσεων με τους επιχειρηματικούς εταίρους για την ενίσχυση της παρουσίας των LOCTITE, Pattex, Pritt και Ariasana σε όλα τα κανάλια διανομής. «Θα συνεργαστούμε για την επίτευξη φιλόδοξων στόχων, είμαι πεπεισμένος ότι οι άνθρωποι είναι πιο επιτυχημένοι όταν απολαμβάνουν τη δουλειά τους», πρόσθεσε ο Lipperheide.

Για περισσότερες πληροφορίες σχετικά με την Henkel Adhesive Technologies:

[https://www.henkel.gr/brands-and-businesses](https://www.henkel.it/marchi-e-divisioni/adhesive-technologies)

Πληροφορίες για τη Henkel

Με τα εμπορικά σήματα, τις καινοτομίες και τις τεχνολογίες της, η Henkel κατέχει ηγετική θέση τόσο στον βιομηχανικό όσο και στον καταναλωτικό τομέα σε όλο τον κόσμο. Η επιχειρηματική μονάδα Συγκολλητικών Τεχνολογιών (Adhesive Technologies) κατέχει ηγετική θέση στην παγκόσμια αγορά σε κόλλες, στεγανωτικά και λειτουργικές επιστρώσεις. Με την Consumer Brands, η εταιρεία κατέχει ηγετική θέση στους τομείς της περιποίησης μαλλιών, του πλυσίματος των ρούχων και του καθαρισμού του σπιτιού σε πολλές αγορές και κατηγορίες πολλών χωρών του κόσμου. Τα τρία κύρια εμπορικά σήματα της είναι η Loctite, το Persil και το Schwarzkopf. Το οικονομικό έτος 2023, η Henkel σημείωσε πωλήσεις άνω των 21,5 δισεκατομμυρίων ευρώ και προσαρμοσμένα λειτουργικά κέρδη περίπου 2,6 δισεκατομμυρίων ευρώ. Οι προνομιακές μετοχές Henkel είναι εισηγμένες στο γερμανικό Χρηματιστήριο βάσει του δείκτη DAX. Η Henkel έχει μακρά παράδοση στην αειφόρο ανάπτυξη, διαθέτοντας μια σαφή στρατηγική βιωσιμότητας με συγκεκριμένους στόχους. Η Henkel ιδρύθηκε το 1876 και απασχολεί περίπου 48.000 άτομα σε όλο τον κόσμο –μια ετερογενή ομάδα, που είναι ενωμένη κάτω από μια ισχυρή εταιρική κουλτούρα, κοινές αξίες και έναν κοινό σκοπό: «Πρωτοπόροι στην καρδιά για το καλό των γενεών». Για περισσότερες πληροφορίες, επισκεφθείτε τον ιστότοπο www.henkel.com [www.henkel.com](http://www.henkel.com)

**Για πληροφορίες προς τον Τύπο:**

Μπία Ενωτιάδη, benotiad@ikon.bbdogroup.gr, 210 6784356

Χριστίνα Γενικαλιώτη, cgenikal@ikon.bbdogroup.gr, 210 6784364